เงินบาทเปิดตลาด 31.56/58 บาท
ธนาคารซีไอเอ็มบี ไทย รายงาน เงินบาทเปิดตลาดเช้านี้อยู่ที่ระดับ 31.56/58 คาดเคลื่อนไหวกรอบแคบๆ
14 มิ.ย. 2555

ธนาคารซีไอเอ็มบี ไทย รายงาน เงินบาทเปิดตลาดเช้านี้อยู่ที่ระดับ 31.56/58 คาดเคลื่อนไหวกรอบแคบๆ
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 31.56/58 บาท/ดอลลาร์ ทรงตัวในระดับใกล้เคียงกับช่วงปิดตลาดเย็นวานนี้ คาดวันนี้เคลื่อนไหวแกว่งตัวในกรอบแคบๆ
"ทรงตัวในระดับเดียวกับช่วงเย็นวานนี้ ทั้งๆ ที่ยูโรแข็งค่าขึ้นอย่างไม่มีเหตุผล ท่ามกลางปัจจัยที่เป็น negative ทั้งสิ้น" นักบริหารเงิน กล่าว
ค่าเงินยูโรเคลื่อนไหวสวนทางกับปัจจัยลบ ทั้งเรื่องการออกพันธบัตรของสเปนและอิตาลีที่คาดว่าจะให้ผลตอบแทนสูง ความกังวลเรื่องการเลือกตั้งของกรีซในช่วงวันหยุดสุดสัปดาห์ที่จะถึงนี้ ส่วนผลประชุม กนง.เย็นวานนี้ที่ให้คงอัตราดอกเบี้ยนโยบายไว้ที่ 3.00% ตามเดิม ไม่ส่งผลกระทบเนื่องจากเป็นไปตามที่ตลาดคาดการณ์ไว้แล้ว
สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 79.40/43 เยน/ดอลลาร์ ปรับตัวแข็งค่าจากระดับ 79.63/65 เยน/ดอลลาร์ ส่วนเงินยูโรอยู่ที่ระดับ 1.2561/2563 ดอลลาร์/ยูโร ปรับตัวแข็งค่าจากระดับ 1.2545/2548 ดอลลาร์/ยูโร
นักบริหารเงิน คาดว่า วันนี้เงินบาทน่าจะยังเคลื่อนไหวในกรอบแคบๆ ระหว่าง 31.55-31.65 บาท/ดอลลาร์